–

**Ta vare på eksisterende Lionsmedlemmer**

Desember er her, og med det alle forventninger som julehøytiden bringer med seg. Vi er kommet godt inn i Lionsåret, og vi ser at flere klubber har fått nye medlemmer. Lions Club Rennebu er blant disse, og har økt fra 13 til 26 medlemmer. Her noen ord fra president Ivar Langklopp i klubben:

*«Hei dere.Ja vi har vært heldige med å få med mange nye medlemmer.*

*Vi har noen medlemmer som har vært veldig flinke til å fortelle om vår klubb og det vi driver med. Vi har også prøvd å ha innslag av aktuelle lokale tema på møtene, dette tror vi er viktig. Videre inviterer vi oss selv til lokale bedrifter og har våre møter der, så informerer bedriftene om sin virksomhet. Den sosiale delen i klubben er nok med på å gjøre medlemskap attraktivt. Men selvfølgelig må vi ha godt fokus på de humanitære oppgavene som Lions skal drive med. Vi skulle nok ønske å få med noen yngre medlemmer, men det er vanskelig.*

*Vi er for øvrig i startgropa med salg av strøsand. Vi har fått lovnad på gratis sand, og skal i gang med fylling av bøtter og salg i kommende uke.»*

Samtidig er det fortsatt for mange som faller fra, og fortsetter det slik så står flere klubber i fare for å bli lagt ned. Det er viktig å få nye medlemmer inn i klubbene for å «ta igjen» for de som forsvinner ut, men det er samtidig særdeles viktig å ta godt vare på de medlemmene som allerede er i klubbene. Det er dessverre mange som melder seg ut av Lions fordi de føler at de ikke har funnet sin plass i klubben, eller for at de ikke får noen fornuftige oppgaver.

En ny, og tøff vinter venter menneskene i Ukraina. I fjor begynte man å produsere ovner som klubbene kunne kjøpe, for så å få sendt til folk som har behov for de i Ukraina. Dette arbeidet fortsetter, nå i samarbeide med LCIF, og kalles nå WICTU part 3. (WICTU=Winter is coming to Ukraine) Info om dette prosjektet, pris per ovn m.m. finner dere her : [Gnist - Kategori](https://url12.mailanyone.net/scanner?m=1tJfMr-00000007L0l-3i8I&d=4%7Cmail%2F90%2F1733518200%2F1tJfMr-00000007L0l-3i8I%7Cin12c%7C57e1b682%7C24875257%7C13330537%7C675364E50FA533D0D26A04A0B45A941A&o=%2Fphtn%3A%2Fgtsr.iswtyetsocebgm%2Fr.o32%2F47%2F3645et%2Faaclcrisote2ie%2Fgr9499%2F&s=dau-UYfEVWSos3Jd4My4s5okGYE)

For å unngå for mange vedlegg til månedsbrevet, forsøker jeg nå noe nytt. Månedsbrevet fra LAN, og noen dokumenter som manglet ved utsending av referat fra rådsmøtet som ble avholdt i november ligger nå i en filmappe i «skyen», og dere finner dette ved å klikke her: [12 - desember 2024](https://lionsnorge-my.sharepoint.com/:f:/g/personal/dan-viggo_varum_lions_no/EiEZbTlp8lNApcmP_zbYQqoB3U6NTqZpRe0NFa6l0fZvxw?e=Mkogyh)  
Her ligger også brevet om WICTU dersom dere ikke får til å gå inn på Gnist for å finne det.

Ønsker alle sammen fortsatt riktig god førjulstid, en fredfylt julefeiring, og et riktig godt nyttår!

*Dan-Viggo Vårum*  
**Distriktsguvernør**  
**Distrikt 104A**

**Fra årshjulet:**

**Desember 2024:**

**4.12 :   
GMA/Mission 1.5   
Teamsmøte   
  
18.12.:  
Guvernørrådsmøte #5, Teams**

**Januar 2025:**

**8.1 :   
GMA/Mission 1.5   
Teamsmøte   
  
11.-12.1.:  
Restart av GMA-prosess, Gardermoen**

**15.1 :  
Guvernørrådsmøte #6, Teams**

**17.-19.1.:  
NSR (Nordisk samarbeidsråd), Glostrup Park, København**

**24.-26.1.:  
Regionalt Lions Lederskap Institute (RLLI), Gardermoen**